Lengyelországban a köznemesség a király (III. Zsigmond) megbuktatására törekedett. Vezetője, Jan Zamoyski halála után Mikolaj Zebrzydowski krakkói vajda lett. Janusz Radziwill és Stanislaus Stadnicki a király ellenfelei közé tartozott, 1607-ben fegyveres harcra került sor, ami a király győzelmével végződött. Lancut Stadnicki birtoka volt. Bocskai magyar csapatokon azt a 700 hajdút érti, akiket a köznemesi párt támogatására küldött. A lengyel kapcsolatok kiépítésében része volt Illésházynak, aki lengyelországi tartózkodása alatt azon dolgozott, hogy Bocskait is vegyék számításba a trónjelöltek között.