Zsámboky könyvtárában Lipsius átlapozhatta Tacitus műveinek ún. bécsi kéziratát, ami közrejátszhatott abban, hogy a német alföldi humanista Zsámbokynak ajánlotta a három mű (De moribus Germanorum, Agricola, Dialogus de oratoribus) 1574-es híres kiadását. A Tacitus-kiadás a filológus Lipsius legnagyobb teljesítménye, egyszersmind jelzője az antik szerző (különösen az államelméleti irodalomban tapasztalható) reneszánszának.