Fulvia Júliához és Céliához hasonló álnév. Így nevezték Cicero ellenfelét is, akinek harmadik férje Marcus Antonius triumvir volt. Feltételezés van arra, hogy a költői álnév a szigetvári hős Zrínyi Miklós lányát, Zrínyi Ilonát fedi, aki mivel asszonyból lett apáca volt, a levél írásának idején a nagyszombati kolostorban tartózkodhatott. Balassi kérése ezek szerint arra irányulhatott, hogy Batthyány, aki rokonságban állott Zrínyi Ilonával, édesanyja révén csempéssze be a zárdába a Fulviának szánt gyűrűt. Balassi és szolgái 1593 elején felgyújtották a nagyszombati apácakolostort, ahonnan öt apáca kiszökött, talán köztük lehetett Fulvia is.