I. Rákóczi György és a bécsi udvar között elsősorban az erdélyi fejedelemség határán levő várak birtoklási jogának kérdése miatt igen feszült lett a helyzet. A császár és a fejedelem követei eredmény nélkül alkudoztak 1633 eleje óta Eperjesen. Ferdinánd tanácsosai sem voltak egységes véleményen: Eszterházy erőteljes, ha szükséges, katonai fellépést javasolt, Pázmány engedékenységet. Ferdinánd végül is Pázmány tanácsát fogadta meg. A tárgyalások végső szakaszában e levélből az érsek fő érveit ismerhetjük meg.