Báthorinak koronázásakor esküt kellett tennie, hogy visszaszerzi Livóniának (Livland) azokat a részeit, amelyeket IV. Iván orosz cár csapatai még a Jagellók idejében elfoglaltak. Míg Báthorit lekötötték a lengyelországi belső ellentétek, majd a Gdansk elleni háború, 1576-ban és 1577-ben újabb livóniai területek vesztek el Livónián, a Balti-tenger partvidékén keresztül vezetett az út a keletre eső hatalmas szárazföldi területektől a tengerig. Livónia a lengyel-litván királyság tartománya lett és Oroszországot elzárta a tengertől. De nem ez volt az ellentét egyedüli oka Oroszország és a lengyel-litván királyság között. Litvánia ugyanis jelentős orosz területeket tartott megszállása alatt, IV. Iván pedig, aki felvette a minden oroszok cárja címet, megkezdte az idegen uralom alatti területek felszabadítását. Báthori 1579 nyarán valóban megindította támadását Oroszország ellen.