Vagyis 1583. december 5. és 11. között. Az új kalendárium (naptár) bevezetését XIII. Gergely 1582-ben rendelte el. Magyarországon az 1588. évi törvény tette kötelezővé használatát, de sok helyen még a XVII. század elején is (a török hódoltsági területeken még később is) a régi naptárt használták. Mivel a naptárreformot a pápa kezdeményezte, a jezsuiták – amint ezt a levél is mutatja – igen hamar átvették az új időszámítási módot.