Melanchton 1558 januárjában válaszolt: „meg kell különböztetni a szükségest a szükségtelentől… és a szükségtelenekben a gyengéknek lehet bizonyos engedményeket tenni.” Az úrvacsora kérdésében határozottan a lutheri álláspontot foglalta el, vagyis, hogy Krisztus ténylegesen jelen van. Levele végén külön kiemelte, hogy írásaival nem akar további harcot szítani az egyházak között. Levelének olyan tekintélye volt, hogy ennek alapján Erdélyben nemcsak a zsinat, de még az országgyűlés is állást foglalt a szentháromság-tagadók és a sacramentáriusok ellen.