Értsd: elmulasztanom. – Az 1670 közepe óta a magyarországi bujdosók mozgalmához egyre közelebb kerülő Telekit tordai gyűlésükön (1672 augusztusában) a szervezkedés vezetői főgenerálisukká választották. Bár Apafi fejedelem a bujdosók katonai megsegítésének kérdésében nem foglalt elég határozottan állást, s az Erdélyből való kiindulásnak Teleki környezetében is volt ellenzéke, Teleki a végső döntést be nem várva mintegy 1400 főnyi csapatával szeptember 16-án elindult Szatmár felé, hogy hadát megnövelve csatlakozzon a bujdosókhoz, akik két nappal korábban megverték a császári csapatokat Enyickénél. 20-án azonban Teleki Batizvasvárinál vereséget szenvedett, életét is alig tudta megmenteni.