Az uralkodó már régebben elhatározta, hogy a Balassiak által zálogjószágként birtokolt Liptóújvár és Végles várát tőlük visszaváltja (ld. 92. sz.). A június 13-án Liptóújvárott megjelent királyi ítélőmester mégsem fizethette ki az elhozott zálogösszeget, mivel a Balassi testvérek (Bálint, Ferenc, Mária és Anna) nem tudtak megegyezni a részesedés módjában. Ugyanakkor Balassi az újvári ügyet összekapcsolta a véglesivel, amelyben új ítéletet várt. Balassi András ugyanis átadta Bálintnak Véglest, de a levélben leírt okok miatt ő nem fogadhatta el ezt az eljárást.