Az arianizmus ókeresztény eretnekség. Megalapítója Arius (†336), aki azt hirdette, hogy a fiú nem egylényegű, csak hasonló lényegű az atyával a szentháromságban, ezért nem is nevezhető csak átvitt értelemben Istennek. Arius tanítását a niceai zsinat 325-ben elítélte. A szentháromságról ehhez hasonló nézeteket vallottak a XVI. századtól az antitrinitáriusok (közöttük Blandrata is), akiket ezért ariánusoknak is neveztek.