A Keserüi Dajka János és Geleji Katona István által összeállítani kezdett és az utóbbi által befejezett és kiadott ortodox református szertartási énekek gyűjteményéről van szó, melynek díszes kiadása Rákóczi támogatásával jelent meg (Öreg graduál, Gyulafehérvár, 1636). A díszes kiállítású könyvet, amely meghatározta a teológiailag és énekelhetőség szempontjából a legmegfelelőbb szövegeket, Rákóczi a liszkai eklézsiának is megküldte; Miskolci Csulyak e levelében a vállalkozás jelentőségét és a fejedelem bőkezűségét dicséri.