A török hódítás nagy mozgást idézett elő a balkáni népek körében. Sokan a török szolgálatába állottak, sokan viszont Magyarországra menekültek, ahol a balkáni szlávokat rácnak nevezték. A rácokat mint zsoldosokat bevonták a török elleni harcokba, különösen naszádosaik voltak kiválóak, akikre elsősorban azért volt szükség, hogy zavarják a Dunán a török utánpótlását. A naszádosok fő állomáshelye Komáromban és Győrben volt. Ferdinánd 1000-1500 zsoldost akart fogadni.