1602-ben, amikor Székesfehérvárat a törökök elfoglalták, Wathay fehérvári alkapitányként került török kézre, s a következő években több helyen – még Konstantinápolyban is – raboskodott. E levélben Batthyányt kéri megszabadulása érdekében közbenjárásra Mátyás főhercegnél. Wathay fogsága a következő év nyarán – valószínűleg nem Batthyány közbenjárására – fejeződött be, a tatai parancsnokkal cserélték ki.