A szabadságharc egyes fontosabb eseményeire utal. A bányavárosokon a Garam menti városokat érti, amelyeket a hajdúcsapatok Rhédei Ferenc vezetésével foglaltak el. A Dunántúlon Horváth Tamás próbálkozását említi, amely azonban eredménytelen volt. Májusban viszont Némethy Gergelynek sikerült a Dunántúl nagy részét felszabadítania. Egyes várak ostromában török csapatok is részt vettek. A tatárok a török hűbéres fennhatósága alatt állottak. A török Porta a tizenöt éves háború során többször rendelt tatár csapatokat a magyarországi hadszíntérre.