Zrínyi 1642 – 44-ben császári parancsra toborzott seregével részt vett a harmincéves háborúban. Évről évre egyre kelletlenebbül szállt hadba, mivel nemcsak a svédek, de a velük szövetséges I. Rákóczi György ellen is kellett harcolnia. Nyilván elsősorban ilyen elvi kifogások, de a török elleni muraközi védekezésre és betegségre hivatkozva 1645-ben már nem vett részt a harcokban. Az udvari körök nem tettek le arról, hogy Zrínyit újra harcra csalogassák, s a levél tanúsága szerint a táborban hagyott seregét nem fizették.