A korábbi kimenetelekre vonatkozóan ld. a 230. és 237. sz. leveleket. Miután március elején a bujdosók somkúti gyűlésükön Telekit elismerték fejüknek, ugyanekkor megállapodtak abban, hogy a hadjárat megindítása érdekében a bujdosók és Teleki serege március végén egyesül. Ez csak május elején történt meg, a hadak lassú szerveződése és külpolitikai nehézségek miatt. (Várakozás újabb portai véleményre, a francia és lengyel segély késése. A hadjárat további eseményeire vonatkozólag ld. a 241. és 242. sz. szövegeket.)