December 21. György barát Lippa visszafoglalása után a felkelt seregek kimerültsége miatt nem tartotta lehetségesnek az Erdély átadása miatt keletkezett törökellenes háború folytatását. December 21-re az erdélyieket országgyűlésre hívta Marosvásárhelyre, hogy gondoskodjanak a tavaszi hadjárat előkészítéséről és követeket válasszanak a pozsonyi országgyűlésre. Hasonló gyűlést tervezett a tiszántúli megyék részére.