Az 1627. évi szőnyi béke meghosszabbítását célzó, a törökkel folytatott béketárgyalásokról van szó. Ahogy megelőzőleg a korábbi években, ekkor is, sőt a békekötés után is (április elején) a törökök folytatták portyázásaikat. Zrínyi ezeket általában igyekezett megtorolni, ám a harmincéves háború lekötöttségei miatt ezen a területen békét akaró bécsi udvar Zrínyit többször is felszólította a törökellenes összecsapások megszüntetésére. Az udvarral való ellentétének kezdetei erre az időszakra nyúlnak vissza.