Keményhez olyan hírek érkeztek, hogy Erdélyben élő rokonait, elsősorban fiát, Simont Barcsai fejedelem üldözi, tisztségeiket másoknak adja; az ő és fia birtokait pedig elvette. Utóbb kiderült, hogy Kemény birtokainak nem esett bántódásuk, bár itt-ott, Kemény szavai szerint, elcsipkedtek belőlük. Simon birtokainak egy része azonban felesége halálával a törvényes eljárás mellőzésével szállt a kincstárra.