# 20 Huszár Gál Kassa város tanácsának

###### 1560. február 26. Mosonmagyaróvár

Az Atya Isten kegyelmét kérem és szolgálataimat ajánlom.

Már küldtem hozzátok néhány levelet, tiszteletre méltó uraim, amelyekben szándékaimat nyíltan értésetekre adtam.* Az, hogy megkaptátok-e, teljesen kétséges, mivel ezidáig egyáltalán nem kaptam választ. Ezért, ha szolgálatomra Nálatok szükség lesz, tisztességgel felajánlom, mivel az innen való távozás útja nyitva áll. De ha szolgálatomra kevésbé lenne szükségetek, fedjétek fel szándékotokat e küldönc révén. Éljetek boldogan az Úrban!

Óvár, 1560. február 26.

Méltóságtok legalázatosabb híve, Huszár Gál, Isten igéjének méltatlan szolgája

Szabó András fordítása latinból

Kemény, TT. 1894. 189. Nr. 3. S. k.