A levél a protestantizmus kálvinista és lutheránus irányzatai szétválásának időszakában íródott. Szerzőjének apja Beythe István, aki 1585 óta az akkor még egységes Sopron-Vas vármegyei egyházkerület püspöke volt, 1595-ben a már évek óta tartó ellentétek miatt lemondott lutheránus püspökségéről. A két felekezet ellentétei azonban később sem szűntek meg, s a dogmatikai viták egymás sértegetéseivé fajultak. A kálvinisták 1597. március eleji vépi zsinatára is elküldött, többek között Beythe Istvánt támadó levélre írt válaszok egyikét olvashatjuk itt.