# 133 Miskolci Csulyak István Szepsi Laczkó Máténak

###### 1629. július 26. Liszka

Tisztelendő Szepsi Máté uramnak, Erdőbényén, Anna napján, üdvösséget kívánok. Tegnap futárt küldtem tisztelendő Szepsi Mihály úrhoz, rokonodhoz. Aki, miután a tokaji vásár sokadalmában ráakadtak, néhány szóval felelt nekem. Többek között arról tudakozódtam, hogy a Kalauz megcáfolásában* milyen módszert követnek az ő felügyelete alatt álló tisztelendő testvérek, vajon azt, amelyet Juellus Hardingus megcáfolásában, és Martyr Gardineruséban megtartott, vagy pedig azt, amelyet Vitakerus Bellarminus ellen követett; mert mi ebben a feladatban kicsit sem akarunk tőlük eltérni. Előre megmondhatom, igen nehéz a módszer, amelyet kíván, leírni se merem. Tény a ténnyel, érv az érvvel harcoljon, vívjon: és aki a cáfolatot megkísérli, ugyanazt a módszert tartsa meg, mint amelyet az ellenfél követett. Ha tehát Tisztelendő Férfiú, az ösztönzésemre továbbra is hozzá akarsz fogni valamihez, mi azon az úton megyünk tovább bátran, amelyen elindultunk. Az Úr a jókra igyekvőknek segedelmével mindig készen áll.

Isten Veled!

Heltaí János fordítása latinból

RMKT XVII/2., 323. Nr. 11. S. k. fogalmazvány.