Az egyik könyvről van tudomásunk: ez Machiavelli: Disputationes de Republica … Romanorum … [Értekezések a római köztársaságról …] címen latin 1588-ban megjelent műve lehetett. Mivel Balassi a levél írásakor a braunsbergi (Braniewo régi neve) jezsuita kolostorban tartózkodott, s mivel „egymással ellenkező két autor”-ról van szó (ld. alább), ezért valószínű, hogy a másik könyv egy Machiavelli-ellenes jezsuita szerző írása lehetett.