Bánffy Dénest Teleki Mihály a maga franciabarát politikájának ellenzése miatt elfogatta és halálra ítéltette. Bár Apafi megkegyelmezett neki, a kegyelmet vivő futár megérkezése előtt, 1674. december 18-án Bethlenben kivégeztették. Pápai értesülése téves: Bethlen Jánost és Miklóst a Béldi-féle összeesküvésben való részvétel gyanújával Apafi 1676. áprilisától 1677. márciusig tartotta fogva, illetve őrizet alatt. (Béldi Pál abban állt szemben az Apafi-Teleki-politikával, hogy a magyarországi ügyekbe való fegyveres beavatkozást ellenezte.)