Balassi az érsekújvári hadnagyságra és a Komárom megyei szőllősi ispánságra vonatkozó kérését a Haditanács elnökéhez intézte. A szőllősi jószágot, amit zálogösszeg fejében adtak ki magánosoknak, katonái eltartására szánta volna Balassi. Azonban csak az érsekújvári hadnagyságot kapta meg, röviddel e levele után. Miután a vár nápolyi származású kapitányának, Zamaria de Specia casa Ferdinandnak a feleségével (Zandegger Luciával) összeszűrte a levet, néhány hónap múlva innen is távoznia kellett. (Ld. még a 91. sz. levelet.)