Teleki, aki ekkor a magyarországi bujdosók főgenerálisa volt, a hadviseléshez szükséges török engedély késése miatt komolyabb fegyveres akciót a levél írását közvetlenül megelőző időkben nem végezhetett. – Kende Gábor és Székely László Apafi portai követei voltak, akik ekkor a hadjárathoz szükséges török engedélyt próbálták megszerezni. A veszélyes diplomáciai akciók következtében terjedhetett el az, hogy Konstantinápolyban elfogták őket. Zólyomi Miklós Apafi ellenfeleként több mint egy évtizede tartózkodott a Portán. A fejedelmet időnként azzal ijesztgették, hogy a török őt fogja helyébe tenni.