Bocskai seregének legértékesebb részét a mintegy 30 ezer hajdúkatona jelentette. A hajdúk a bécsi udvarral való megegyezés ellen foglaltak állást, mert attól tartottak, hogy így a birtokos osztály biztosítani fogja saját kiváltságos helyzetét és őket kárpótlás nélkül eresztik szélnek. A béke vagy háború kérdése és a hajdú-probléma tehát elválaszthatatlan összefüggött. A katonai sikereket kedvező békekötéssel kihasználni igyekvő Bocskai ezért korábbi ígéretéhez híven 1605. december 12-én kelt adománylevelében 9254 hajdúkatonának adott nemességet, földet és címert.