A székelyhidiak november 27-én kelt, Telekihez intézett leveléről van szó, melyben kétségbeesetten tiltakoztak az augusztusban megkötött vasvári békének az ellen a pontja ellen, hogy az 1660 óta török kézen levő Nagyváraddal szemben jó stratégiai helyen fekvő Székelyhidat le kell rombolni és ki kell üríteni. Teleki válaszából világos: az 1664 – 65. évi német-török béketárgyalások, amelyek Erdély helyzetét is jelentős mértékben érintették, a fejedelemség érdekeit – az erőviszonyoknak megfelelően – szinte teljesen figyelmen kívül hagyták. Teleki – Apafi Mihály megbízásából – lényegében a Porta érdekeinek megfelelő politikai szerepet vállalt ekkor.