Ferdinánd felosztotta országait fiai között. II. Miksa kapta Alsó- és Felső-Ausztriát, Csehországot és Magyarországot, Károly Belső-Ausztriát (Stájerország, Karinthia, Krajna, Trieszt, Isztria, Görz), Ferdinándnak jutottak a legnyugatibb területek: Elő-Ausztria, Tirol. A német királyságot és ezzel a Német Birodalmat, továbbá a római császárságot II. Miksa, majd fia II. Rudolf egyedül tartotta meg. Károly főherceg itt a távollevő császárt helyettesítette, a Rudolf idejében történt rendezés szerint viszont a szlavóniai és a horvátországi véghelyek kormányzása lett a feladata, míg a magyarországi végvonal irányítása Ernő főhercegnek jutott.