Huszár Gál 1554 óta működött Miksa főherceg birtokán, Óváron. Miksa – ellentétben családtagjaival – nem ellenezte a lutheranizmust. Huszár Gál 1558-ban felállított nyomdájában még ugyanebben az évben kinyomtatott prédikációs kötetét Miksának ajánlotta. Miksa azonban nem nézhette jó szemmel a prédikátornak a helvét irányhoz való közeledését (1569), ugyanakkor katolikus részről is zaklatásoknak volt kitéve. Ezért 1560 elején elfogadta a kassaiak meghívását, s márciusban odaköltözött. (Ld. még a 20. sz. levelet.)