Keckermann heidelbergi professzor Szenci Molnár Szótárának 1604-es kiadása elé ajánlóverset írt, melyben a magyar nyelvet a héberrel hozta rokonságba, azonosítva a magyar népet a Bibliában szereplő hágárénusokkal. A két nyelv rokonságának bizonyítékát a magyarban és a héberben egyaránt meglevő, az indoeurópai nyelvektől eltérő suffixumokban látta. A hungarus-hagris, ill. hágárénus etimológiájának azonban semmi alapja nincs. A levél további részében Rem kifejti Keckermann-nal ellentétes nézeteit.