Miután beállott a hideg idő, Bethlen a maga seregét és a mellette levő szövetségeseket (köztük a törököket is) falvakban szállásolta el. Ez a pozsonyi tárgyalásokon nagy ellenszenvet váltott ki, és Eszterházy Miklós nádor felháborodott levélben fordult Bethlenhez, aki december 1-én azt válaszolta, hogy az elszállásolás óta a törökök a legkisebb kihágást sem követték el. Ha elfogadják kívánságait, nyomban elbocsátja az összes hadakat.