A császár és a Porta között formálisan béke volt ugyan ezekben az években, de a határokon végbemenő események miatt (Zrínyi és a törökök összecsapásai, a török hódoltatása a Rákóczi halála után a császárra szállt Szatmár és Szabolcs megyékben, Várad elfoglalása) állandóan fennállott a háború kitörésének lehetősége. A császár 1660 végén, 1661 elején segítséget is kért a német birodalomtól a török ellen. A háború azonban az udvar óvatossága folytán egyelőre elmaradt.